CELEX: C2006/212/19
Language: et
Date: 2006-09-02 00:00:00
Title: Kohtuasi C-246/06: Eelotsusetaotlus, mille esitas Juzgado de lo Social Único de Algeciras (Hispaania) 2. juunil 2006 — Josefa Velasco Navarro versus Fondo de Garantía Salarial (Fogasa)

2.9.2006   
            
            
               ET
            
            
               Euroopa Liidu Teataja
            
            
               C 212/11
            
         Eelotsusetaotlus, mille esitas Juzgado de lo Social Único de Algeciras (Hispaania) 2. juunil 2006 — Josefa Velasco Navarro versus Fondo de Garantía Salarial (Fogasa)
   (Kohtuasi C-246/06)
   (2006/C 212/19)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Social Único de Algeciras
   Põhikohtuasja pooled
   
      Hageja: Josefa Velasco Navarro
   
      Kostja: Fondo de Garantía Salarial (Fogasa)
   Eelotsuse küsimused
   
               1.
            
            
               Kas juhul, kui siseriiklik kohus on tuvastanud, et 8. oktoobril 2005 ei olnud siseriiklik õigus selle puudulikkuse tõttu kooskõlas direktiiviga 2002/74 (1) ja sellele Euroopa Kohtu poolt (seoses ühenduse võrdse kohtlemise põhimõttega) 13. detsembri 2005. aasta otsuses (eelotsusetaotlus C-177/05) antud tõlgendusega, tuleb lugeda, et sellel direktiivil on vahetu õigusmõju ja et see on riiklikule tagatisasutusele FOGASA kohustuslik alates järgnevast päevast (st 9. oktoobrist 2005)?
            
         
               2.
            
            
               Kui vastus esimesele küsimusele on jaatav, kas direktiivi 2002/74 vahetut õigusmõju tuleb kohaldada selle töötajale soodsama (ja oma kohustusi rikkunud riigile vähem soodsama) olemuse tõttu ka olukorras, kus maksejõuetus on välja kuulutatud — pärast nimetatud puudulikus siseriiklikus õiguses sätestamata kohtulikku lepitusmenetlust — direktiivi jõustumise (8. oktoober 2002) ja Hispaania Kuningriigile nimetatud direktiivi sätete täitmiseks vajalike õigus- ja haldusnormide võtmiseks ette nähtud tähtaja (8. oktoober 2005) vahepeal?
            
         
      (1)  Euroopa Parlamendi ja nõukogu 23. septembri 2002. aasta direktiiv 2002/74/EÜ, millega muudetakse nõukogu direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusnormide ühtlustamise kohta (EÜT L 270, lk 10; ELT eriväljaanne 05/04, lk 261).